दिल आशना है 1992 में बनी हिन्दी भाषा की प्रेमकहानी फ़िल्म है जिसका निर्देशन और निर्माण हेमामालिनी ने किया। इसमें शाहरुख खान और दिव्या भारती मुख्य भूमिका में और जीतेन्द्र, मिथुन चक्रवर्ती, डिंपल कपाड़िया, अमृता सिंह और सोनू वालिया सहायक भूमिकाओं में शामिल है। यह पहली फिल्म थी जिसे शाहरुख खान ने 1991 में साइन किया। लेकिन देरी के कारण दीवाना पहले रिलीज हुई और इस तरह उन्होंने बॉलीवुड में अपनी शुरुआत की।

संक्षेप 
लैला (दिव्या भारती) वेश्यालय में पाली गई, दिग्विजय सिंह (कबीर बेदी) के पांच सितारा होटल में एक कैबरे नर्तक है। एक दिन, लैला को अपनी मां से एक फोन कॉल प्राप्त होता है जो मरने वाली है। वह उसे चौंकाने वाली खबर बताती है; कि वह उसकी असली मां नहीं थी और लैला को गोद लिया गया था। करण (शाहरुख खान) लैला के साथ प्यार में पड़ जाता है। लैला को अपनी असली मां की तलाश में करण द्वारा सहायता मिलती है। उनकी खोज उन्हें रज़िया (फरीदा ज़लाल) की ओर ले जाती है जो कहती है कि 18 साल पहले उनके कॉलेज में तीन शरारती लड़कियां थीं: बरखा (डिंपल कपाड़िया), राजलक्ष्मी (अमृता सिंह) और सलमा (सोनू वालिया)। वे अपने संबंधित बॉयफ्रेंड से प्यार करती थीं: सुनील (मिथुन चक्रवर्ती), प्रिंस अर्जुन (जीतेन्द्र) और अकरम (नसीर अब्दुल्ला)। एक दिन उन्हें पता चला कि उनमें से एक गर्भवती है। वे रज़िया से एक घर लेते हैं और बच्चे को पैदा करते हैं। जल्द ही जब बच्चा छह महीने का हो जाता है, उसे रज़िया के पास भेजा दिया जाता है। 

वह तीनों वादा करती हैं कि जो भी सबसे पहले शादी करेगा, वह उस बच्चे को अपनाने वाला होगा। उन्होंने उसे सितारा नाम दिया था। करण ने पाया कि बरखा अब स्वास्थ्य और कल्याण मंत्री है। राजलक्ष्मी पोलो के लिए घोड़ों को प्रशिक्षित कर रही है और अर्जुन से विवाह कर चुकी है। जबकि सलमा सेंट टेरेसा (वह कॉलेज जिसमें उन्होंने पढ़ाई की) की प्रिंसिपल है और अकरम से विवाहित है। वे अब एक-दूसरे के संपर्क में नहीं हैं। करण और लैला ने तीनों महिलाओं को निमंत्रण के लिए अलग-अलग कारण बताते हुए आमंत्रित किया। जब लैला / सितारा उनसे सवाल करती है, तो वे चले जाते हैं। यह पता चला है कि सलमा शादी करनी वाली पहली व्यक्ति थी, लेकिन सितारा के बारे में अपने ससुराल वालों को बताने में डर गई थी। इसके बाद दिग्विजय सिंह ने अपने होटल से लैला को बाहर निकाल दिया। जब उसपर गिरोह द्वारा हमला किया जाने ही वाला था तभी प्रिंस अर्जुन उसे बचाता है और उसे घर ले जाता है। दीवाली पार्टी के दौरान, एक व्यक्ति सितारा को हर किसी के सामने अपमानित करता है और फिर बरखा कबूल करती है कि वह सितारा की मां है। सीतारा उसे अपने पिता के बारे में पूछती है और बरखा उसे बताती है कि वह किसी तरह के सैन्य प्रशिक्षण के लिए संयुक्त राज्य अमेरिका चले गए और उसकी कोई खबर नहीं है। राजलक्ष्मी और सलमा सितारा से मिलने आते हैं, जबकि बरखा अपने पद से इस्तीफा देने जाती है।

मुख्य कलाकार 

 दिव्या भारती - लैला / सितारा 
 शाहरुख़ ख़ान - करण
 जीतेन्द्र - प्रिंस अर्जुन सिंह 
 मिथुन चक्रवर्ती - सुनील (बरखा का प्रेमी) 
 डिम्पल कपाड़िया - बरखा
 अमृता सिंह - राजलक्ष्मी सिंह 
 सोनू वालिया - सलमा बेग़
 कबीर बेदी - राज बहादुर दिग्विजय सिंह 
 रज़ा मुराद - गोवर्धन दास 
 फरीदा ज़लाल - रज़िया 
 बीना बैनर्जी - शोभा (करण की माँ) 
 सुषमा सेठ - मिसेस बेग़ 
 सुलभा देशपांडे - शांतिदेवी 
 मोहन आगाशे - प्रेम 
 सत्येन कप्पू - राजलक्ष्मी के पिता 
 शिवा रिन्दानी - अपहरण कर्ता 
 बॉब क्रिस्टो - गोवर्धन का आदमी 
 भूषण तिवारी

संगीत 
संगीतकार - आनंद-मिलिंद 
गीतकार - मजरुह सुल्तानपुरी

परिणाम 
दिल आशना है फिल्म बुरी तरफ फ्लॉप साबित हुई थी।

सन्दर्भ

बाहरी कड़ियाँ 

 

1992 में बनी हिन्दी फ़िल्म
आनंद–मिलिंद द्वारा संगीतबद्ध फिल्में